IKTATÓSZÁM: 7/1074-1/2023. TÁRGY:pályázat kiírása az esztergár lajos család- és gyermekjóléti szolgálat és központ igazgatói (magasabb vezető) beosztásának ellátására

Melléklet:1 db

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2023. november 29.**-**i NYÍLT ÜLÉSÉRE

Előterjesztő: PÉCSI TÖBBCÉLÚ AGGLOMERÁCIÓS TÁRSULÁS

előterjesztés készítője: Dr. Cserfai Ágnes ágazati jogász

ELŐADÓ:pfeffer józsef elnök

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

Az Esztergár Lajos Család- és Gyermekjóléti Szolgálat és Központ (a továbbiakban: ECSGYK) igazgatói (magasabb vezető) beosztását Nagy István igazgató látja el 2019. június 1. napja óta. A megbízás határozott időre (5 évre), 2024. május 31. napjáig szól.

A közalkalmazottak jogállásáról szóló 1992. évi XXXIII. törvény (a továbbiakban: Kjt.) 23. § (3) bekezdése szerint a magasabb vezetői, valamint a vezetői megbízás jogszabályban megjelölt, legfeljebb 5 évig terjedő határozott időre szól.

A Kjt. 20/B. § (1)-(2) bekezdései értelmében a magasabb vezető és a vezető beosztás ellátására szóló megbízásra pályázatot kell kiírni. A pályázatot a megbízási jogkör gyakorlója írja ki. A pályázatban meg kell jelölni, hogy a magasabb vezető, illetve a vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe kinevezhető.

A Kjt. 20/A. § (3) bekezdése szerint a pályázati felhívásban meg kell jelölni a munkáltató és a betöltendő munkakör, vezetői beosztás megnevezését, a munkakörbe tartozó, illetve a vezetői beosztással járó lényeges feladatokat, a pályázat elnyerésének valamennyi feltételét, a pályázat részeként benyújtandó iratokat, igazolásokat, továbbá a pályázat benyújtásának feltételeit és elbírálásának határidejét.

A Kjt-nek a szociális, valamint a gyermekjóléti és gyermekvédelmi ágazatban történő végrehajtásáról szóló 257/2000. (XII.26.) Korm. rendelet (a továbbiakban: Vhr.) 1/A. § (4) bekezdés szerint a pályázati felhívásnak a Kjt. 20/A. §-ában foglaltakon túlmenően tartalmaznia kell a beosztáshoz kapcsolódó esetleges juttatásokat, a jogviszony időtartamát, határozott idejű jogviszony esetén a jogviszony kezdő napját és megszűnésének időpontját, a pályázat benyújtásának formáját, határidejét és helyét, a pályázat tartalmi követelményeire vonatkozó szabályokat.

A Kjt. 20/A. § (4) bekezdése értelmében a pályázati felhívást a kormányzati személyügyi igazgatási feladatokat ellátó szerv (a továbbiakban: személyügyi központ) internetes oldalán kell közzétenni. Emellett a pályázati felhívást a fenntartó önkormányzati társulás, a társulásban részt vevő önkormányzatok székhelyén is, továbbá a helyben szokásos módon köteles közzétenni. A pályázat benyújtásának a határideje a pályázati felhívásnak a személyügyi központ honlapján való közzétételétől számított harminc napnál rövidebb nem lehet.

A Kjt. 20/A. § (5) bekezdése értelmében a pályázó a pályázathoz csatolja a munkáltató vezetésére kiírt pályázat esetén a munkáltató vezetésére, fejlesztésére vonatkozó programját, arról szóló nyilatkozatát, hogy a pályázati anyagban foglalt személyes adatainak a pályázati eljárással összefüggésben szükséges kezeléséhez hozzájárul, a külön jogszabályban vagy a pályázatban előírt további követelmények igazolására vonatkozó okiratokat.

A Vhr. 1/A. § (7)-(8) bekezdései szerint a pályázathoz csatolni kell a pályázó szakmai életrajzát, a pályázó nyilatkozatát arról, hogy a pályázati anyagában foglalt személyes adatainak a pályázati eljárással összefüggő kezeléséhez hozzájárul, valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló 15/1998. (IV.30.) NM rendelet alkalmazási körébe tartozó magasabb vezetői megbízás esetén a pályázó nyilatkozatát, amely szerint a gyermekek védelméről és a gyámügyi igazgatásról szóló 1997. évi XXXI. törvényben meghatározott kizáró ok vele szemben nem áll fenn.

A pályázati eljárásban biztosítani kell, hogy a pályázat iránt érdeklődők a pályázatok elkészítéséhez szükséges tájékoztatást megkapják, továbbá, hogy az intézményt megismerhessék.

A Kjt. 20/A. § (6) bekezdése értelmében jogszabály eltérő rendelkezése hiányában magasabb vezetői beosztásra kiírt pályázat esetén a pályázót a pályázati határidő lejártát követő huszonegy napon belül a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg, melynek nem lehet tagja – a helyi önkormányzati képviselő-testület tagja kivételével – a kinevezési, megbízási jogkör gyakorlója. A kinevezési, megbízási jogkör gyakorlója, a bizottság, írásba foglalt véleményét mérlegelve a pályázati határidő lejártát követő hatvan napon belül, vagy első ülésén, ha e jogot testület gyakorolja, dönt a közalkalmazotti jogviszony létesítéséről, illetve a vezetői megbízásról. Egyebekben a pályázat elbírálásnak rendjét a munkáltató határozza meg.

A Vhr. 1/A. § (9)-(13) bekezdései szerint a pályázatokat a pályázat előkészítője által esetenként összehívott bizottság véleményezi. A bizottság tagjai között kell lennie a pályázat előkészítőjének vagy képviselőjének, magasabb vezetői beosztás esetén a szakmai érdek-képviseleti szövetség, illetőleg egyesület képviselőjének vagy a szakma szerint illetékes szakmai kollégium tagjának. A bizottság a kiírt feltételeknek megfelelő pályázókat személyesen hallgatja meg. A bizottságnak a meghallgatásról jegyzőkönyvet kell vezetnie, amelynek tartalmaznia kell a bizottság tagjainak a pályázók alkalmasságára vonatkozó véleményét. A pályázati feltételeknek megfelelő pályázatokat a bizottsági véleménnyel együtt a pályázatok elbírálására jogosult személy vagy szerv elé kell terjeszteni. A pályázati eljárást a pályázat benyújtási határidejét követő hatvan napon belül le kell folytatni, eredményéről valamennyi pályázót írásban értesíteni kell.

A szakmai bizottság tagjai közé javasolom:

* Nyőgéri Lajost, Pécs Megyei Jogú Város alpolgármesterét,
* dr. Osztásné dr. Varga-Pál Viktóriát, Pécs Megyei Jogú Város Polgármesteri Hivatala Kulturális és Népjóléti Főosztályának vezetőjét,
* Tolácziné Varga Zsuzsannát, Szekszárd Megyei Jogú Város Humánszolgáltató Központ Intézményvezetőjét,
* Tisztl Henriket, a Magyar Családsegítők és Gyermekjóléti Szolgálatok Országos Egyesületének elnökét,
* az intézményben működő közalkalmazotti tanács delegáltját.

A Kjt. és a Vhr. alapján elkészített pályázati felhívás az előterjesztés mellékletét képezi.

Az intézményvezető megbízás ellátására vonatkozó pályázati felhívás közzétételének helye aNemzeti Közigazgatási Intézet honlapja, a Pécsi Hírek, Pécs Megyei Jogú Város Polgármesteri Hivatala Hatósági Főosztályának hirdetőtáblája, Pécs város honlapja, valamint a Társulás tagönkormányzatainak székhelyén a helyben szokásos módon.

A pályázat benyújtásának határidejét minden esetben a Nemzeti Közigazgatási Intézet (NKI) internetes oldalán történő közzétételtől kell számítani.

**A felhívás tartalmazza azt is, hogy aTársulási Tanács a pályázat eredménytelenné nyilvánításának jogát fenntartja, továbbá** a kiíró nem vállalja semmilyen, a beadott pályázat eredményéből keletkező kár, a pályázat beadásával kapcsolatban felmerült költség megtérítését.

A határozati javaslat elfogadása Társulási Megállapodás V. fejezet 8.(b) alapján - hatáskörébe utalt választás, kinevezés, felmentés, vezetői megbízás adása illetőleg visszavonása - minősített többségű döntés meghozatalát igényli.

Kérem a Tisztelt Tanácsot, hogy az előterjesztést és a határozati javaslatot szíveskedjen elfogadni.

Pécs, 2023. november 22.

Pfeffer József

elnök